Document ID: 32009D0780

ΑΠΌΦΑΣΗΣ ΤΗΣ ΕΠΙΤΡΟΠΉΣ
της 22ας Οκτωβρίου 2009
περί καθορισμού των καθαρών ποσών που προκύπτουν από την εφαρμογή της προαιρετικής διαφοροποίησης στην Πορτογαλία όσον αφορά τα ημερολογιακά έτη 2010, 2011 και 2012
[κοινοποιηθείσα υπό τον αριθμό Ε(2009) 8031]
(Το κείμενο στην πορτογαλική γλώσσα είναι το μόνο αυθεντικό)
(2009/780/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη ίδρυσης της Ευρωπαϊκής Κοινότητας,
τον κανονισμό (ΕΚ) αριθ. 378/2007 του Συμβουλίου, της 27ης Μαρτίου 2007, σχετικά με τον καθορισμό των κανόνων της προαιρετικής διαφοροποίησης των άμεσων ενισχύσεων που προβλέπονται από τον κανονισμό (ΕΚ) αριθ. 1782/2003 για τη θέσπιση κοινών κανόνων για τα καθεστώτα άμεσης στήριξης στα πλαίσια της κοινής γεωργικής πολιτικής και για τη θέσπιση ορισμένων καθεστώτων στήριξης για τους γεωργούς, και για την τροποποίηση του κανονισμού (ΕΚ) αριθ. 1290/2005 (1), και ιδίως το άρθρο 4 παράγραφος 1,
Εκτιμώντας τα ακόλουθα:
(1)
Η απόφαση 2008/788/ΕΚ της Επιτροπής (2) καθορίζει τα καθαρά ποσά που προκύπτουν από την εφαρμογή της προαιρετικής διαφοροποίησης στην Πορτογαλία όσον αφορά τα ημερολογιακά έτη 2009 μέχρι 2012.
(2)
Η Πορτογαλία ενημέρωσε την Επιτροπή ότι, λόγω των απρόβλεπτων δυσκολιών που προέκυψαν στον αγροτικό της τομέα εξαιτίας της τρέχουσας οικονομικής κρίσης και της αρνητικής επίπτωσης στην οικονομική κατάσταση των γεωργών, αποφάσισε να μην εφαρμόσει την προαιρετική διαφοροποίηση όσον αφορά το ημερολογιακό έτος 2009. Η Πορτογαλία αποφάσισε να διατηρήσει το ενιαίο εθνικό ποσοστό προαιρετικής διαφοροποίησης στο 10 % όσον αφορά τα ημερολογιακά έτη 2010, 2011 και 2012.
(3)
Για λόγους σαφήνειας επιβάλλεται, κατά συνέπεια, η κατάργηση και η αντικατάσταση της απόφασης 2008/788/ΕΚ,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Τα καθαρά ποσά που προκύπτουν από την εφαρμογή της προαιρετικής διαφοροποίησης στην Πορτογαλία όσον αφορά τα ημερολογιακά έτη 2010, 2011 και 2012 έχουν ως εξής:
(εκατ. ευρώ)
2010
2011
2012
29,0
25,0
21,0
Άρθρο 2
Καταργείται η απόφαση 2008/788/ΕΚ.
Άρθρο 3
Η παρούσα απόφαση ισχύει από το οικονομικό έτος 2011.
Άρθρο 4
Η παρούσα απόφαση απευθύνεται στην Πορτογαλική Δημοκρατία.
Βρυξέλλες, 22 Οκτωβρίου 2009.

Labels: 18
19
5
6